
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2928 

31 Δεκεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία έκδοσης των στοιχείων συγκάλυψης των 
ελεγκτικών οργάνων ή του ιδιώτη, οι οποίοι, με 
σκοπό την ανακάλυψη και σύλληψη προσώπου 
που διαπράττει το έγκλημα της διακίνησης ναρ¬ 
κωτικών, δρουν ως αγοραστές ή μεσολαβητές ή 
μεταφορείς ή φύλακες ναρκωτικών ουσιών ή με 
άλλους τρόπους που δεν δημιουργούν ούτε επι¬ 
τείνουν κινδύνους για τρίτα πρόσωπα, διαδικα¬ 
σία έγκρισης για τη διενέργεια συναλλαγών εκ 
μέρους τους με αυτά τα στοιχεία και διαδικασία 
έγκρισης των προς διάθεση χρηματικών ποσών 


για τις ανάγκες της συγκαλυμμένης δράσης. 1 

Αναστολή λειτουργίας Αστυνομικού Σταθμού Μεσα- 

γρού. 2 

Τροποποίηση της υτί αριθμ. 7001/2/613-ιγ' από 4-08-1994 
απόφασης Υπουργού Δημόσιας Τάξης (Β' 636). 3 


Τροποποίηση της υπ’ αριθμ. 20692/7.4.2015 (ΦΕΚ 696 
τ. Β724.4.2015) απόφασης του Υπουργού Δικαιο¬ 
σύνης, Διαφάνειας και Ανθρωπίνων Δικαιωμάτων 
«Σύσταση και συγκρότηση ειδικής νομοπαρασκευ¬ 
αστικής επιτροπής με αντικείμενο την κατάρτιση 
σχεδίου νόμου για την τροποποίηση της νομοθε¬ 
σίας περί συμφώνου συμβίωσης και για τη νομι¬ 
κή αναγνώριση της ταυτότητας φύλου, τη σύνταξη 
της σχετικής αιτιολογικής έκθεσης και της έκθε¬ 
σης αξιολόγησης συνεπειών ρυθμίσεων» - Ορισμός 
νέου αντικειμένου και νέας ημερομηνίας περάτω- 


σης των εργασιών. 4 

Ανάθεση διενέργειας φορολογικού ελέγχου. 5 

Τροποποίηση της με αριθμό 2170/2009 (Β 78) υπουρ¬ 
γικής απόφασης «Εγκριση του Κανονισμού Οργά¬ 
νωσης Λειτουργίας και Διεξαγωγής του Αριθμο- 

λαχείου ΚΙΝΟ της Ο.Π.Α.Π. Α.Ε.», όπως ισχύει. 6 

Πραγματοποίηση υπερωριακής απασχόλησης έτους 
2016 υπαλλήλων του Γενικού Οργανισμού Εγγείων 
Βελτιώσεων (ΓΟΕΒ) Πεδιάδων Θεσσαλονίκης - 
Λαγκαδά. 7 


ΑΠΟΦΑΣΕΙ Σ 

Αριθμ. 83509 (1) 

Διαδικασία έκδοσης των στοιχείων συγκάλυψης των 
ελεγκτικών οργάνων ή του ιδιώτη, οι οποίοι, με σκοπό 
την ανακάλυψη και σύλληψη προσώπου που διαπράτ- 
τει το έγκλημα της διακίνησης ναρκωτικών, δρουν 
ως αγοραστές ή μεσολαβητές ή μεταφορείς ή φύ¬ 
λακες ναρκωτικών ουσιών ή με άλλους τρόπους που 
δεν δημιουργούν ούτε επιτείνουν κινδύνους για τρί¬ 
τα πρόσωπα, διαδικασία έγκρισης για τη διενέργεια 
συναλλαγών εκ μέρους τους με αυτά τα στοιχεία και 
διαδικασία έγκρισης των προς διάθεση χρηματικών 
ποσών για τις ανάγκες της συγκαλυμμένης δράσης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ 
ΑΝΑΣΥΓΚΡΟΤΗΣΗΣ - ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ - ΟΙΚΟΝΟΜΙΚΩΝ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ - 
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) Του άρθρου 28 του Ν. 4139/2013 «Νόμος περί εξαρ- 
τησιογόνων ουσιών και άλλες διατάξεις», όπως τροπο¬ 
ποιήθηκε με την παρ. 5 του άρθρου 6 του Ν. 4285/2014 
(Α' 191/10.9.2014). 

β) Του άρθρου 253Α του Κώδικα Ποινικής Δικονομίας, 
όπως ισχύει. 

γ) Του άρθρου 5 παρ. 2 του Ν. 3469/2006 «Εθνικό 
Τυπογραφείο, Εφημερίς της Κυβερνήσεως και λοιπές 
διατάξεις» (Α' 131/28.06.2006). 

2. Το Π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 116/23.9.2015). 

3. Την απόφαση Υ6/2015 «Ανάθεση αρμοδιοτήτων στον 
Αναπληρωτή Υπουργό Εσωτερικών και Διοικητικής Ανα¬ 
συγκρότησης Νικόλαο Τόσκα» (Β' 2109/29.09.2015). 

4. Το γεγονός ότι από την εκτέλεση της παρούσας 
δεν προκαλείται δαπάνη, αποφασίζουμε: 

Τον καθορισμό της διαδικασίας: 
α) Έκδοσης των στοιχείων συγκάλυψης των ελεγκτι¬ 
κών οργάνων ή των ιδιωτών, οι οποίοι με σκοπό την 
ανακάλυψη ή τη σύλληψη προσώπου που διαπράττει 
αδικήματα των άρθρων 20, 22 και 23 Ν. 4139/2013 δρουν 
ως αγοραστές ή μεσολαβητές ή μεταφορείς ή φύλακες 
ναρκωτικών ουσιών ή με άλλους τρόπους που δεν δημι¬ 
ουργούν ούτε επιτείνουν κινδύνους για τρίτα πρόσωπα. 

β) Έγκρισης της διενέργειας συναλλαγών εκ μέρους 
τους με αυτά τα στοιχεία και γ) έγκρισης της διάθεσης 
των χρηματικών ποσών που απαιτούνται για τις ανάγκες 
της συγκαλυμμένης δράσης τους. 

Άρθρο 1 

Στα ελεγκτικά όργανα και τους ιδιώτες, οι οποί¬ 
οι ενεργούν κατά τα οριζόμενα στο άρθρο 28 παρ. 1 
Ν. 4139/2013, παρέχεται η δυνατότητα διενέργειας ελε¬ 
γκτικών πράξεων και συναλλαγών με συγκαλυμμένα 
στοιχεία ταυτότητας για συγκεκριμένη κάθε φορά υπό¬ 
θεση. Για το σκοπό αυτό εκδίδονται κατά περίπτωση 
και τους χορηγούνται: 
α) Δελτίο Αστυνομικής Ταυτότητας 
β) Δελτίο Υπηρεσιακής Ταυτότητας 
γ) Ελληνικό Διαβατήριο 
δ) Αριθμός Φορολογικού Μητρώου (ΑΦΜ) 
ε) Άδεια Ικανότητας Οδηγήσεως Ταχύπλοων Σκαφών 
και Πιστοποιητικά Ναυτικής Ικανότητας 
ζ) Αδεια Ικανότητας Οδηγήσεως όλων των κατηγοριών 
οδικών οχημάτων 

Ειδικότερα τα υπ’ αρ. ε' και ζ' ανωτέρω στοιχεία χο¬ 
ρηγούνται μόνο εφόσον τα εν λόγω πρόσωπα είναι 
ήδη κάτοχοι των αντίστοιχων δικαιολογητικών και πι¬ 
στοποιητικών. 

Αρθρο 2 

Διαδικασία έκδοσης, ισχύος και ακύρωσης των 
στοιχείων συγκαλυμμένης δράσης 

1. Ο αρμόδιος για τη δίωξη ναρκωτικών προϊστάμενος 
αστυνομικού ή τελωνειακού υπαλλήλου ή υπαλλήλου 
του Σώματος Δίωξης Οικονομικού Εγκλήματος (Σ.Δ.Ο.Ε.) 
και στελέχους του Λιμενικού Σώματος - Ελληνικής Ακτο¬ 
φυλακής, ο οποίος ενεργεί και εποπτεύει τη συγκαλυμ¬ 
μένη δράση σε συνεργασία, όταν αυτή απαιτείται, και με 
εκπροσώπους των λοιπών αρχών του άρθρου 28 παρ. 1 
Ν. 4139/2013, καθορίζει τα συγκαλυμμένα στοιχεία του 
οργάνου ή του ιδιώτη που επιλέγεται να ενεργήσει σε 
συγκεκριμένη κάθε φορά υπόθεση και ζητεί με εμπι- 
στευτικό έγγραφο από την υπηρεσία του και τις λοιπές 
αρμόδιες αρχές την κατά περίπτωση έκδοση και χορή¬ 
γηση των απαραίτητων αδειών, εγγράφων, πιστοποιη¬ 
τικών και στοιχείων. Οι αρμόδιες υπηρεσίες και αρχές 
υποχρεούνται για την άμεση και κατά προτεραιότητα 
ικανοποίηση του αιτήματος, χωρίς την προσκόμιση των 
προβλεπόμενων για την έκδοση δικαιολογητικών. Ειδι¬ 
κότερα όσον αφορά στην έκδοση αδειών ικανότητας 
οδηγήσεως οδικών οχημάτων αρμόδιες Υπηρεσίες είναι 
οι κατά τόπους Διευθύνσεις Μεταφορών και Επικοινωνι¬ 
ών των Περιφερειών της χώρας. Αντίγραφα των ανωτέ¬ 
ρω εγγράφων, αδειών, πιστοποιητικών και στοιχείων της 
συγκαλυμμένης δράσης φυλάσσονται στο αρχείο της 
υπηρεσίας που τα εξέδωσε μέχρι την αμετάκλητη κρίση 
του δικαστηρίου ή την αρχειοθέτηση της δικογραφίας 
από τον αρμόδιο εισαγγελέα, εάν δεν ασκήθηκε ποινική 


δίωξη, οπότε και καταστρέφονται υποχρεωτικά με τη 
διαδικασία που ορίζεται στην παράγραφο 4. 

2. Όλα τα εκδοθέντα έγγραφα, άδειες, πιστοποιητικά 
και στοιχεία της συγκαλυμμένης δράσης ισχύουν μέχρι 
το πέρας της κύριας ανάκρισης ή την αρχειοθέτηση 
της δικογραφίας από τον αρμόδιο εισαγγελέα σε πε¬ 
ρίπτωση που δεν ασκήθηκε ποινική δίωξη. Με μέριμνα 
του προϊσταμένου της υπηρεσίας που ενεργεί και επο¬ 
πτεύει την συγκαλυμμένη δράση συγκεντρώνονται τα 
πρωτότυπα έγγραφα και τηρούνται σε ιδιαίτερο αρχείο. 

3. Απαγορεύεται η χρήση και αξιοποίηση των ανω¬ 
τέρω εγγράφων, αδειών, πιστοποιητικών και στοιχείων 
για οποιονδήποτε άλλο λόγο πέραν της διενέργειας 
ελεγκτικών πράξεων του άρθρου 28 παρ. 1 Ν. 4139/2013 
για την υπό διερεύνηση υπόθεση 

4. Αμέσως μετά την αμετάκλητη κρίση του δικαστη¬ 
ρίου ή την αρχειοθέτηση της δικογραφίας από τον αρ¬ 
μόδιο εισαγγελέα, αν δεν ασκήθηκε ποινική δίωξη, τα 
πρωτότυπα και τα αντίγραφα των εγγράφων, αδειών, 
πιστοποιητικών και στοιχείων ακυρώνονται, διαγράφο¬ 
νται και καταστρέφονται υποχρεωτικά. Ο προϊστάμενος 
της υπηρεσίας που ενήργησε και επόπτευσε την συγκα¬ 
λυμμένη δράση συγκεντρώνει τα αντίγραφα αυτών που 
τηρούνταν στα αρχεία των υπηρεσιών που τα εξέδωσαν. 
Η καταστροφή πραγματοποιείται με χρήση μηχανήμα¬ 
τος (καταστροφέα εγγράφων) ή με άλλο τρόπο που 
διασφαλίζει τη μη ανασύστασή τους ενώπιον τριμελούς 
επιτροπής, η οποία συνεδριάζει μετά από πρόσκληση 
του προϊσταμένου της υπηρεσίας που διενήργησε τις 
ελεγκτικές πράξεις. Στην επιτροπή προεδρεύει εισαγγε¬ 
λέας πρωτοδικών που ορίζεται για διάστημα δύο ετών 
από τον κατά τόπο αρμόδιο εισαγγελικό λειτουργό 
του άρθρου 44 παρ. 1 Ν. 4139/2013 και μετέχουν, ως 
μέλη, δύο υπάλληλοι της υπηρεσίας που διενήργησε τις 
ελεγκτικές πράξεις του άρθρου 28 παρ. 1 Ν. 4139/2013, 
οι οποίοι ορίζονται για κάθε συνεδρίασή της από τον 
προϊστάμενο αυτής. Γ ια την απόδειξη της καταστροφής 
των ανωτέρω εγγράφων, αδειών, πιστοποιητικών και 
στοιχείων συντάσσεται Πρωτόκολλο Καταστροφής, το 
οποίο τηρείται στην υπηρεσία του προϊσταμένου που 
διενήργησε τις ελεγκτικές πράξεις. Αντίγραφό του απο- 
στέλλεται με εμπιστευτικό έγγραφο στον κατά τόπο αρ¬ 
μόδιο εισαγγελικό λειτουργό του άρθρου 44 Ν. 4139/2013 
και στις υπηρεσίες και αρχές που εξέδωσαν τις άδειες, 
τα έγγραφα, τα πιστοποιητικά και τα στοιχεία που κα¬ 
ταστράφηκαν για ενημέρωση των αρχείων τους. 

Αρθρο 3 

Διαδικασία έγκρισης διενέργειας συναλλαγών 

1. Τα ελεγκτικά όργανα ή και οι ιδιώτες, οι οποίοι ενερ¬ 
γούν σύμφωνα με το άρθρο 28 παρ. 1 Ν. 4139/2013, εμφανι¬ 
ζόμενοι να δρουν ατομικά ή ως μέλη νομικών προσώπων, 
τα οποία έχουν συσταθεί για τον σκοπό της συγκαλυμ¬ 
μένης δράσης, δύνανται, ύστερα από έγγραφη εντολή 
του αρμόδιου για τη δίωξη ναρκωτικών προϊσταμένου 
της αρχής που ενεργεί και εποπτεύει τη συγκεκριμένη 
συγκαλυμμένη δράση και προς εξυπηρέτησή της: 

α) Να ανοίγουν κάθε είδους λογαριασμούς και μερί¬ 
δες, να συνάπτουν κάθε είδους σχέση και να συμβάλλο¬ 
νται με πιστωτικά ιδρύματα, συμπεριλαμβανομένης της 
Τράπεζας της Ελλάδος και του Ταμείου Παρακαταθηκών 
και Δανείων, Εταιρειών Παροχής Επενδυτικών Υπηρεσι¬ 
ών (ΕΠΕΥ), Ανώνυμων Εταιρειών Παροχής Επενδυτικών 

Υπηρεσιών (ΑΕΠΕΥ) και κάθε είδους χρηματοπιστωτι¬ 
κούς οργανισμούς, να πραγματοποιούν τις απαραίτητες 
για τη συγκαλυμμένη δράση κάθε είδους τραπεζικές και 
χρηματοοικονομικές συναλλαγές και να χρησιμοποιούν 
για το σκοπό αυτό κάθε είδους λογαριασμούς, χρηματο¬ 
πιστωτικά μέσα και διαθέσιμα προϊόντα και υπηρεσίες. 

β) Να υποβάλλουν αιτήσεις προς κάθε φορέα του 
Δημοσίου, να προβαίνουν σε εμπορικές ή άλλες συναλ¬ 
λαγές, να συνάπτουν κάθε είδους σχέση και να συμ¬ 
βάλλονται με άλλες πλευρές, συμπεριλαμβανομένων 
ενδεικτικά: αιτήσεις προς Τελωνεία, Φορολογικές Αρχές 
κ.α., συναλλαγές (αγοραπωλησίες) επί πάσης φύσεως 
προϊόντων και υπηρεσιών, εισαγωγές, εξαγωγές και 
διακίνηση προϊόντων, χρήση κάθε είδους υπηρεσιών, 
συνδέσεων κινητής και σταθερής τηλεφωνίας, δορυφο¬ 
ρικών τηλεφωνικών συνδέσεων, υπηρεσιών διαδικτύου 
και κάθε είδους τεχνολογιών - μέσων επικοινωνίας, μι¬ 
σθώσεων και χρήσης κινητών πραγμάτων, κάθε είδους 
μεταφορικών μέσων (χερσαίων, θαλάσσιων και εναέρι¬ 
ων) και ακινήτων, εφόσον αυτό είναι απαραίτητο για τη 
συγκαλυμμένη δράση. 

γ) Να προβαίνουν σε οποιαδήποτε άλλη συναλλα¬ 
γή και ενέργεια, να συνάπτουν κάθε είδους σχέση, να 
συμβάλλονται με άλλες πλευρές, να χρησιμοποιούν 
και να συναλλάσσονται για κάθε είδους προϊόντα και 
υπηρεσίες, εφόσον αυτό είναι απαραίτητο για τη συ¬ 
γκαλυμμένη δράση. 

2. Στις ανωτέρω περιπτώσεις δεν επιβάλλονται κατά 
του προσώπου που δρα συγκαλυμμένα οποιεσδήποτε 
διοικητικές κυρώσεις που τυχόν προβλέπονται για τις 
εγκριθείσες συναλλαγές συγκαλυμμένης δράσης που 
αναφέρονται στα στοιχεία α' και β' της παραγράφου 1 
του παρόντος άρθρου. 

3. Ο αρμόδιος για τη δίωξη ναρκωτικών προϊστάμενος 
της αρχής του άρθρου 28 παρ. 1 Ν. 4139/2013, ο οποίος 
ενεργεί και εποπτεύει τη συγκεκριμένη συγκαλυμμένη 
δράση, εγκρίνει εγγράφως κάθε σύναψη σχέσης, σύμ¬ 
βασης, συναλλαγής και ενέργειας, από αυτές που περι¬ 
λαμβάνονται στα στοιχεία α', β' και γ' της παραγράφου 
1 του παρόντος άρθρου, πριν αυτή πραγματοποιηθεί. 

4. Η απενεργοποίηση κάθε υφιστάμενου λογαριασμού 
και μερίδας που έχει ανοιχθεί και ο τερματισμός και η 
ακύρωση κάθε υφιστάμενης σχέσης και σύμβασης δια- 
τάσσονται από τον ανακριτή μετά το πέρας της κύριας 
ανάκρισης ή από τον εισαγγελέα πρωτοδικών εάν δεν 
ασκηθεί ποινική δίωξη. 

Δεν πραγματοποιούνται περαιτέρω συναλλαγές ή 
ενέργειες, παρά μόνο αυτές που είναι απαραίτητες για 
τον ομαλό τερματισμό της σχέσης ή της σύμβασης. 
Κάθε σχέση ή σύμβαση μπορεί να τερματιστεί σε οποια¬ 
δήποτε χρονική στιγμή πριν το πέρας της αστυνομι¬ 
κής προανάκρισης ή προκαταρκτικής εξέτασης, εφόσον 
αυτό εξυπηρετεί τις ανάγκες της συγκεκριμένης συγκα¬ 
λυμμένης δράσης και αφού ενημερωθεί ο εισαγγελικός 
λειτουργός του άρθρου 44 Ν. 4139/2013 ή και πριν το 
πέρας της κύριας ανάκρισης, εφόσον ενημερωθεί ο ανα¬ 
κριτής. Στην περίπτωση αυτή δεν πραγματοποιούνται 
περαιτέρω συναλλαγές ή ενέργειες, παρά μόνο αυτές 
που είναι απαραίτητες για τον ομαλό τερματισμό της 
σχέσης ή της σύμβασης. 

5. Ο αρμόδιος για τη δίωξη ναρκωτικών προϊστάμενος 
της αρχής του άρθρου 28 παρ. 1 Ν. 4139/2013, ο οποίος 
ενεργεί και εποπτεύει τη συγκεκριμένη συγκαλυμμένη 


δράση, εγκρίνει ρητά το κλείσιμο κάθε υφιστάμενου λο¬ 
γαριασμού και μερίδας που έχει ανοιχθεί, τον τερματισμό 
και την ακύρωση κάθε υφιστάμενης σχέσης και σύμβα¬ 
σης και επιτρέπει μόνο την πραγματοποίηση περαιτέρω 
συναλλαγών ή ενεργειών που είναι απαραίτητες για τον 
ομαλό τερματισμό της σχέσης ή της σύμβασης. 

6. Το σύνολο των ανωτέρω εγγράφων, αδειών, πα¬ 
ραστατικών και στοιχείων, καθώς και οι κάθε είδους 
συμβάσεις, που αφορούν σε κάθε σχέση, σύμβαση, συ¬ 
ναλλαγή και ενέργεια που προβλέπεται στις ανωτέρω 
εδάφια α', β' και γ' της παραγράφου 1 του παρόντος 
άρθρου, καθώς και όλα τα έγγραφα, άδειες, παραστα¬ 
τικά, συμβάσεις και τα κάθε είδους λοιπά στοιχεία 
που αφορούν στο κλείσιμο λογαριασμών και μερίδων, 
καθώς και στον τερματισμό των κάθε είδους σχέσε¬ 
ων και συμβάσεων, άσχετα από το χρόνο λήξης της 
ισχύς τους, φυλάσσονται στο αρχείο της υπηρεσίας 
που διενήργησε τις ελεγκτικές πράξεις του άρθρου 28 
παρ. 1 Ν. 4139/2013 μέχρι την αμετάκλητη κρίση του 
δικαστηρίου ή την αρχειοθέτηση της δικογραφίας από 
τον αρμόδιο εισαγγελέα, εάν δεν ασκηθεί ποινική δίωξη, 
οπότε και καταστρέφονται υποχρεωτικά, σύμφωνα με 
τα οριζόμενα στο άρθρο 2 παρ. 4 της παρούσας. 

Άρθρο 4 

Διάθεση χρηματικών ποσών 

1. Τα χρηματικά ποσά που απαιτούνται για τις ανάγκες 
της συγκεκριμένης συγκαλυμμένης δράσης καθορίζο¬ 
νται με γραπτή απόφαση του αρμόδιου οργάνου της 
Ελληνικής Αστυνομίας, του Σώματος Δίωξης Οικονομι¬ 
κού Εγκλήματος του Λιμενικού Σώματος-Ελληνική Ακτο¬ 
φυλακή, της Τελωνειακής Υπηρεσίας και διατίθενται από 
τον ειδικό λογαριασμό (λογαριασμός πίστωσης) που 
τηρείται στην Τράπεζα της Ελλάδος για τη διεκπεραί¬ 
ωση θεμάτων επείγοντος χαρακτήρα και καθορίζεται 
σε απόφαση του Υπουργού Οικονομικών. Ο προϊστά¬ 
μενος της αρχής που αναφέρεται στο άρθρο 28 παρ. 1 
Ν. 4139/2013 σε εμπιστευτικό έγγραφό του προς την 
Τράπεζα της Ελλάδας αναφέρει το ποσό που ζητείται, 
την αιτία χορήγησής του και το εξουσιοδοτημένο φυ¬ 
σικό πρόσωπο που το παραλαμβάνει. Η Τράπεζα της 
Ελλάδος πιστώνει τον ανωτέρω αναφερόμενο λογαρια¬ 
σμό πίστωσης με τα αιτούμενα ποσά χρεώνοντας λο¬ 
γαριασμό που τηρείται σε αυτή και καθορίζεται επίσης 
σε απόφαση του Υπουργού Οικονομικών (λογαριασμός 
χρέωσης). Η Τράπεζα της Ελλάδος γνωστοποιεί άμεσα 
στη Διεύθυνση Δ24 του Γ ενικού Λογιστηρίου του κρά¬ 
τους τα μεταφερόμενα από το λογαριασμό χρέωσης 
στο λογαριασμό πίστωσης ποσά. Ο λογαριασμός πίστω¬ 
σης χρεώνεται οίκοθεν από την Τράπεζα της Ελλάδος 
με την παράδοση των χρημάτων στα εξουσιοδοτημένα 
από τις αρμόδιες ως άνω υπηρεσίες πρόσωπα, μετά από 
σύνταξη πρωτοκόλλου παράδοσης και παραλαβής του 
χρηματικού ποσού σε τρία αντίτυπα. Το ένα αντίτυπο 
παραμένει στην Τράπεζα της Ελλάδος, το άλλο στο 
εξουσιοδοτούμενο πρόσωπο και το τρίτο αποστέλλεται 
στο Γ ενικό Λογιστήριο του Κράτους. 

Άρθρο 5 

Διαδικασία επιστροφής χρηματικών ποσών που 
διατέθηκαν για την συγκαλυμμένη δράση 

1. Μετά την ολοκλήρωση της επιχείρησης ο προϊστά¬ 
μενος της υπηρεσίας που ενήργησε και επόπτευσε την 

συγκαλυμμένη δράση επιστρέφει με εμπιστευτικό έγ¬ 
γραφό του τα αδιάθετα χρηματικά ποσά στην Τράπεζα 
της Ελλάδος και πιστώνεται ο λογαριασμός πίστωσης 
που αναφέρεται στο άρθρο 4 της παρούσας. Στη συ¬ 
νέχεια η Τράπεζα της Ελλάδος μεταφέρει τα ποσά στο 
λογαριασμό χρέωσης που αναφέρεται στο άρθρο 4 της 
παρούσας χωρίς άλλη εντολή. 

2. Τα ποσά που διατέθηκαν για τις ανάγκες της συ¬ 
γκαλυμμένης δράσης και ανευρίσκονται σε οποιοδήποτε 
νόμισμα, είτε ως μετρητά, είτε ως κατατεθειμένα σε 
τραπεζικό λογαριασμό οποιουδήποτε είδους (προθεσμι¬ 
ακού, ταμιευτηρίου, όψεως, ατομικού ή κοινού) δεσμεύο¬ 
νται από τον προϊστάμενο της υπηρεσίας που διενεργεί 
τη συγκαλυμμένη δράση ως ανήκοντα στο Ελληνικό 
Δημόσιο και ενημερώνεται για την ενέργεια αυτή ο ει¬ 
σαγγελέας που ορίζεται στο άρθρο 44 Ν. 4139/2013. Σε 
περίπτωση έκδοσης καταδικαστικής απόφασης δημεύο¬ 
νται υπέρ του Ελληνικού Δημοσίου. Ακόμη δεσμεύονται 
τα κάθε είδους περιουσιακά στοιχεία που αποκτήθηκαν 
με ποσά που διατέθηκαν για τη συγκαλυμμένη δράση, 
τα οποία δημεύονται με την καταδικαστική απόφαση 
υπέρ του Ελληνικού Δημοσίου. Σε περίπτωση που τα 
δεσμευθέντα περιουσιακά στοιχεία έχουν μεταβιβαστεί 
σε τρίτους, πλην του αυτουργού και των συμμέτοχων 
στο έγκλημα, υποβάλλεται από αυτούς αίτηση για την 
άρση της δέσμευσης και την απόδοσή τους στον εισαγ¬ 
γελέα που χειρίζεται την υπόθεση, η οποία εκδικάζεται 
μαζί με την κύρια υπόθεση. Σε περίπτωση που η κύρια 
υπόθεση αρχειοθετηθεί κατ’ άρθρο 43ΚΠΔ ή εκδοθεί 
απαλλακτικό βούλευμα, αποφαίνεται επί της αίτησης 
το συμβούλιο πλημμελειοδικών. 

3. Για τα ποσά που διατέθηκαν για το σκοπό της 
συγκαλυμμένης δράσης ή απωλέσθηκαν παρόλο που 
είχαν ληφθεί μέτρα ελαχιστοποίησης του κινδύνου απώ- 
λειάς τους, διενεργείται Ένορκη Διοικητική Εξέταση 
(Ε.Δ.Ε.) από τον προϊστάμενο της υπηρεσίας που προέβη 
στη συγκαλυμμένη δράση ή από ορισθέντα από αυτόν 
υπάλληλο. Σ’ εκείνον που διενεργεί την Ε.Δ.Ε. προσκο¬ 
μίζονται τα παραστατικά για τα ποσά που διατέθηκαν 
για τις ανάγκες της συγκαλυμμένης δράσης (δαπάνες 
ενοικίων, κίνησης, αγοράς διαφόρων ειδών κ.λπ.), το 
παραστατικό της Τράπεζας της Ελλάδος για την επι¬ 
στροφή σε αυτή των αδιάθετων χρηματικών ποσών και 
η απόφαση δέσμευσης των ανευρεθέντων κατά την 
επιχείρηση μετρητών ή κατατεθειμένων σε τραπεζικούς 
λογαριασμούς χρηματικών ποσών που είχαν διατεθεί 
για τη συγκαλυμμένη δράση και των λοιπών περιουσι¬ 
ακών στοιχείων. Εφόσον διαπιστωθεί από το πόρισμα 
αυτής ότι έγινε ορθή χρήση των χρηματικών ποσών που 
διατέθηκαν για το σκοπό της συγκαλυμμένης δράσης ή 
ότι, παρά τη λήψη ανάλογων μέτρων ελαχιστοποίησης 
του κινδύνου απώλειας, αυτά απωλέσθηκαν και δεν είναι 
δυνατό να επιστραφούν στο ταμείο της Τράπεζας της 
Ελλάδος ή απευθείας στο Ελληνικό Δημόσιο, εκδίδεται 
χρηματικό ένταλμα ισόποσο του μη επιστραφέντος πο¬ 
σού από την Υπηρεσία Δημοσιονομικού Ελέγχου (Υ.Δ.Ε.) 
που είναι αρμόδια για την υπηρεσία που διαχειρίστηκε 
το χρηματικό ποσό που δεν επιστράφηκε. 


Άρθρο 6 
(Εναρξη ισχύος) 

Η ισχύς της παρούσης αποφάσεως αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2015 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 

ΑΝΑΣΥΓΚΡΟΤΗΣΗΣ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΝΙΚΟΛΑΟΣ ΤΟΣΚΑΣ ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 

ΥΠΟΔΟΜΩΝ, ΜΕΤΑΦΟΡΩΝ 

ΟΙΚΟΝΟΜΙΚΩΝ ΚΑΙ ΔΙΚΤΥΩΝ 

ΕΥΚΛΕΙΔΗΣ ΤΣΑΚΑΛΩΤΟΣ ΧΡΗΣΤΟΣ ΣΠΙΡΤΖΗΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

ΘΕΟΔΩΡΟΣ ΔΡΙΤΣΑΣ 
-♦- 

Αριθμ. 7001/2/251- κβ' (2) 

Αναστολή λειτουργίας Αστυνομικού Σταθμού 
Μεσαγρού. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Το άρθρο 39 παρ. 1 του Ν. 4249/2014 «Αναδιοργά¬ 
νωση της Ελληνικής Αστυνομίας, του Πυροσβεστικού 
Σώματος και της Γ ενικής Γ ραμματείας Πολιτικής Προ¬ 
στασίας, αναβάθμιση Υπηρεσιών του Υπουργείου Δη¬ 
μόσιας Τάξης και Προστασίας του Πολίτη και ρύθμιση 
λοιπών θεμάτων αρμοδιότητας Υπουργείου Δημόσιας 
Τάξης και Προστασίας του Πολίτη» (Α' 73). 

2. Τα άρθρα 8 παρ. 5 και 11 παρ. 4 του Ν. 1481/1984 «Ορ¬ 
γανισμός Υπουργείου Δημόσιας Τάξης» (Α' 152), όπως το 
δεύτερο άρθρο αντικαταστάθηκε με το άρθρο 1 παρ. 1 
του Ν. 1590/1986 (Α' 49). 

3. Το άρθρο 28 παρ. 1 του Ν. 2800/2000 «Αναδιάρθρωση 
Υπηρεσιών Υπουργείου Δημόσιας Τάξης, σύσταση Αρχη¬ 
γείου Ελληνικής Αστυνομίας και άλλες διατάξεις» (Α' 41). 

4. Το άρθρο 231 του Ν. 4281/2014 «Μέτρα στήριξης και 
ανάπτυξης της ελληνικής οικονομίας, οργανωτικά θέματα 
Υπουργείου Οικονομικών και άλλες διατάξεις» (Α' 160). 

5. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του Π.δ. 63/2005 (Α' 98). 

6. Το άρθρο 1 περίπτωση Β’ εδάφια 2 και 4 της υπ’ 
αριθμ. 7004/3/67 από 19-5-2015 απόφασης του Αναπλη¬ 
ρωτή Υπουργού Εσωτερικών και Διοικητικής Ανασυγκρό¬ 
τησης επί θεμάτων Ελληνικής Αστυνομίας «Μεταβίβαση 
αρμοδιοτήτων Αναπληρωτή Υπουργού Εσωτερικών και 
Διοικητικής Ανασυγκρότησης επί θεμάτων Ελληνικής 
Αστυνομίας σε υφιστάμενα υπηρεσιακά όργανα» (Β' 979). 

7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Αναστολή λειτουργίας Αστυνομικού Σταθμού 
Μεσαγρού 

1. Αναστέλλεται η λειτουργία του Αστυνομικού Σταθ¬ 
μού Μεσαγρού της Διεύθυνσης Αστυνομίας Πειραιώς, 

λόγω λήξεως του συμβατικού χρόνου μίσθωσης του 
οικήματος στέγασης του και αδυναμίας εξεύρεσης άλ¬ 
λου κατάλληλου στην έδρα του και μέχρις άρσεως του 
λόγου αυτού. 

2. Η αστυνόμευση της περιφέρειας του Αστυνομι¬ 
κού Σταθμού της προηγούμενης παραγράφου, κατά 
το χρόνο αναστολής της λειτουργίας του, ανατίθεται 
στο Αστυνομικό Τμήμα Αίγινας της ίδιας ως άνω Διεύ¬ 
θυνσης, στο οποίο εντάσσονται το προσωπικό και τα 
υλικά αυτού. 

Αρθρο 2 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2015 
Ο Αρχηγός 

ΔΗΜΗΤΡΙΟΣ ΤΣΑΚΝΑΚΗΣ 

-♦- 

Αριθμ. 7001/2/613-ξγ' (3) 

Τροποποίηση της υπ’ αριθμ. 7001/2/613-ιγ' από 4-08-1994 
απόφασης Υπουργού Δημόσιας Τάξης (Β' 636). 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις του άρθρου 11 παρ. 2, 4 και 6 του 
Ν. 1481/1984 «Οργανισμός Υπουργείου Δημόσιας Τάξης» 
(Α' 152), όπως το δεύτερο άρθρο αντικαταστάθηκε με 
το άρθρο 1 παρ. 1 του Ν. 1590/1986 (Α' 49). 

2. Τις διατάξεις του άρθρου 39 παρ. 1 του Ν. 4249/2014 
«Αναδιοργάνωση της Ελληνικής Αστυνομίας, του Πυρο¬ 
σβεστικού Σώματος και της Γενικής Γραμματείας Πολι¬ 
τικής Προστασίας, αναβάθμιση Υπηρεσιών του Υπουρ¬ 
γείου Δημόσιας Τάξης και Προστασίας του Πολίτη και 
ρύθμιση λοιπών θεμάτων αρμοδιότητας Υπουργείου 
Δημόσιας Τάξης και Προστασίας του Πολίτη και άλλες 
διατάξεις» (Α' 73). 

3. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κωδικο- 
ποιήθηκε με το άρθρο πρώτο του Π. δ/τος 63/2005 (Α' 98). 

4. Τις διατάξεις του άρθρου 1 παράγραφος Β' περί¬ 
πτωση 1 της 7004/3/67 από 19-5-2015 απόφασης του 
Αναπληρωτή Υπουργού Εσωτερικών και Διοικητικής 
Ανασυγκρότησης «Μεταβίβαση αρμοδιοτήτων Ανα¬ 
πληρωτή Υπουργού Εσωτερικών και Διοικητικής Ανα¬ 
συγκρότησης επί θεμάτων Ελληνικής Αστυνομίας σε 
υφιστάμενα Υπηρεσιακά όργανα» (Β' 979). 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Τροποποίηση διατάξεων 

Η παράγραφος 2 του άρθρου 1 της 7001/2/613-ιγ' από 
4-08-1994 απόφασης του Υπουργού Δημόσιας Τάξης 
(Β' 636), όπως ο αριθμός αυτής διορθώθηκε (Β' 915/ 
12-12-1994) και τροποποιήθηκε με την 7001/2/613-νη από 
30-9-2015, όμοια, αντικαθίσταται ως εξής: 

«2. Η χρονική διάρκεια λειτουργίας του καθορίζεται 
από 01-01 έως 30-11 κάθε έτους». 


Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2015 
Ο Αρχηγός 

ΔΗΜΗΤΡΙΟΣ ΤΣΑΚΝΑΚΗΣ 

-*- 

Αριθμ. 94388 (4) 

Τροποποίηση της υπ’ αριθμ. 20692/7.4.2015 (ΦΕΚ τ. Β' 
696/24.4.2015) απόφασης του Υπουργού Δικαιοσύνης, 
Διαφάνειας και Ανθρωπίνων Δικαιωμάτων «Σύσταση 
και συγκρότηση ειδικής νομοπαρασκευαστικής επι¬ 
τροπής με αντικείμενο την κατάρτιση σχεδίου νό¬ 
μου για την τροποποίηση της νομοθεσίας περί συμ¬ 
φώνου συμβίωσης και για τη νομική αναγνώριση της 
ταυτότητας φύλου, τη σύνταξη της σχετικής αιτιο- 
λογικής έκθεσης και της έκθεσης αξιολόγησης συ¬ 
νεπειών ρυθμίσεων» - Ορισμός νέου αντικειμένου και 
νέας ημερομηνίας περάτωσης των εργασιών. 

Ο ΥΠΟΥΡΓΟΣ ΔΙΚΑΙΟΣΥΝΗΣ, 
ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α) Του άρθρου 5 παρ. 6 του Ν. 2408/1996 (ΦΕΚ Α' 104), 
όπως τροποποιήθηκε με το άρθρο 10 του ν. 3060/2002 
(ΦΕΚ Α' 242) «Ρύθμιση θεμάτων αρμοδιότητας του 
Υπουργείου Δικαιοσύνης». 

β) Του άρθρου 21 του Ν. 4354/2015 (ΦΕΚ Α' 176) «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής 
της συμφωνίας δημοσιονομικών στόχων και διαρθρω¬ 
τικών μεταρρυθμίσεων» και 

γ) Του άρθρου 7 παρ. 2 περ. β' του Ν. 3469/2006 
«Εθνικό Τυπογραφείο, Εφημερίς της Κυβερνήσεως και 
λοιπές διατάξεις» (ΦΕΚ Α' 131), όπως ισχύει. 

2) Την υπ’ αριθμ. 20692/7.4.2015 (ΦΕΚ 696/ τ. Β'/24.4.2015) 
απόφαση του Υπουργού Δικαιοσύνης, Διαφάνειας και 
Ανθρωπίνων Δικαιωμάτων, με την οποία συστάθηκε και 
συγκροτήθηκε η εν θέματι Επιτροπή, όπως διορθώθηκε 
στο ΦΕΚ τ. Β' 1052/5.7.2015. 

3) Την ανάγκη ορισμού νέου αντικειμένου και νέας 
ημερομηνίας περάτωσης των εργασιών της ως άνω Επι¬ 
τροπής. 

4) Το γεγονός ότι από τις διατάξεις της παρούσας 
δεν προκαλείται δαπάνη, αποφασίζουμε: 

Τροποποιούμε την υπ’ αριθμ. 20692/7.4.2015 (ΦΕΚ 
696/τ. Β'/24.4.2015) απόφαση του Υπουργού Δικαιοσύνης, 
Διαφάνειας και Ανθρωπίνων Δικαιωμάτων ως εξής: 

I) Στην ειδική νομοπαρασκευαστική επιτροπή με αντι¬ 
κείμενο την κατάρτιση σχεδίου νόμου για την τροπο¬ 
ποίηση της νομοθεσίας περί συμφώνου συμβίωσης και 
για τη νομική αναγνώριση της ταυτότητας φύλου, τη 
σύνταξη της σχετικής αιτιολογικής έκθεσης και της 
έκθεσης αξιολόγησης συνεπειών ρυθμίσεων ανατίθεται 
το έργο της αναμόρφωσης διατάξεων του οικογενει¬ 
ακού δικαίου. 

II) Ορίζεται νέα ημερομηνία περάτωσης των εργασιών 
της επιτροπής η 31η Μαρτίου 2016. 







35290 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κατά τα λοιπά ισχύει η υπ’ αριθμ. 20692/7.4.2015 (ΦΕΚ 
696/τ. Β724.4.2015) απόφασή μας, όπως αυτή διορθώθηκε 
στο ΦΕΚ 1052/τ. Β75.7.2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 
-♦- 

Αριθμ. ΔΕΛ Β 1163030 ΕΞ 2015 (5) 

Ανάθεση διενέργειας φορολογικού ελέγχου. 

Ο ΑΝΑΠΛΗΡΩΤΗΣ ΓΕΝΙΚΟΣ ΓΡΑΜΜΑΤΕΑΣ 
ΔΗΜΟΣΙΩΝ ΕΣΟΔΩΝ ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1,2, και 4 του άρθρου 
3 του Ν. 2343/1995 (ΦΕΚ Α' 211), όπως ισχύει. 

2. Τις διατάξεις της παραγράφου 12 του άρθρου 8 του 
Ν. 2873/2000 (ΦΕΚ Α' 285). 

3. Τις διατάξεις του Π.δ. 111/2014 «Οργανισμός του 
Υπουργείου Οικονομικών». 

4. Τις διατάξεις του Π.δ. 280/1997 (ΦΕΚ Α' 203), με 
τις οποίες καθορίσθηκε το οργανωτικό πλαίσιο των 
Ελεγκτικών Κέντρων. 

5. Τις διατάξεις της παραγράφου 2α του άρθρου 34 
του Ν. 4141/2013 (ΦΕΚ 81 Α'). 

6. Τις διατάξεις της περίπτωσης 2 της υποπαρα- 
γράφου Ε.2 της παραγράφου Ε' του άρθρου πρώ¬ 
του του Ν. 4093/2012, όπως ισχύει και την αριθ. Δ6Α 
1015213ΕΞ2013/28.1.2013 (Φ.Ε.Κ. Β' 130/28.1.2013) απόφα¬ 
ση του Υπουργού Οικονομικών και του Υφυπουργού 
Οικονομικών «Μεταβίβαση αρμοδιοτήτων στον Γενικό 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών». 

7. Την αριθ. Δ6Α 1036682ΕΞ2014/25.2.2014 (Φ.Ε.Κ. 478Β') 
απόφαση Γ ενικού Γ ραμματέα Δημοσίων Εσόδων του 
Υπουργείου Οικονομικών «Μεταβίβαση αρμοδιοτήτων 
και εξουσιοδότηση υπογραφής “Με εντολή Γενικού 
Γραμματέα Δημοσίων Εσόδων” σε όργανα της Φορο¬ 
λογικής Διοίκησης, όπως ισχύει. 

8. Την αριθ. ΑΝ.ΥΠ.ΟΙΚ.0003412ΕΞ2Θ15/22.10.2015 (Φ.Ε.Κ. 
Β' 2294) απόφαση Αναπληρωτή Υπουργού Οικονομικών, 
«Ορισμός Αναπληρωτή Γενικού Γραμματέα Δημοσίων 
Εσόδων». 

9. Το από 22.9.2015 Ενημερωτικό Σημείωμα υπόψη της 
Γ ενικής Γ ραμματείας Δημοσίων Εσόδων. 

10. Ότι η απόφαση αυτή δεν προκαλεί δαπάνη σε 
βάρος του Κρατικού Προϋπολογισμού, αποφασίζουμε: 

Α. Αναθέτουμε στον Προϊστάμενο του Κέντρου Ελέγ¬ 
χου Μεγάλων Επιχειρήσεων (Κ.Ε.ΜΕ.ΕΠ.) τη διενέργεια 
μερικού επιτόπιου φορολογικού ελέγχου για επιστροφή 
Φόρου Εισοδήματος της χρονικής περιόδου 1.1.2014 - 
31.12.2014 των κατωτέρω υποθέσεων: 


Α/Α 

ΑΦΜ 

Επωνυμία/Ονοματεπώνυμο 

1 

094130304 

ΙΝΤΕΒΝΑΤΙΟΝΑΕ ϋΡΕ ΑΝΩΝΥΜΟΣ 
ΕΤΑΙΡΙΑ ΓΕΝΙΚΩΝ ΑΣΦΑΛΙΣΕΩΝ 

2 

094229666 

ΔΕΠΑ ΑΕ ΔΗΜΟΣΙΑ ΕΠΙΧΣΗ 

ΑΕΡΙΟΥ 

3 

094327684 

ΘΕΝΕΗΑϋ ΗΕίΙΑδ ΑΝΩΝΥΜΟΣ 
ΑΣΦΑΛΙΣΤΙΚΗ ΕΤΑΙΡΕΙΑ 


4 

094495606 

ΚΥΠΡΟΥ ΧΡΗΜΑΤΟΔΟΤΙΚΕΣ 
ΜΙΣΘΩΣΕΙΣ ΑΝΩΝΥΜΗ ΕΤΑΙΡΕΙΑ 

5 

095335610 

ΒΟΝΤΙ8 ΗΕΙ_Ι_Α3 ΑΝΩΝΥΜΗ 
ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ 
ΕΤΑΙΡΕΙΑ ΙΑΤΡΟΦΑΡΜΑΚΕΥΤΙΚΩΝ 
ΕΙΔΩΝ 

6 

095645788 

ΚΟΡΡΕΣ ΑΝΩΝΥΜΗ ΕΤΑΙΡΕΙΑ 
ΦΥΣΙΚΑ ΠΡΟΪΟΝΤΑ 

7 

094028438 

ΓΕΝΙΚΗ ΚΛΙΝΙΚΗ ΔΙΑΓΝΩΣΤΙΚΟ 
ΘΕΡΑΠΕΥΤΙΚΟ ΧΕΙΡΟΥΡΓΙΚΟ 
ΚΕΝΤΡΟ ΕΥΡΩΚΛΙΝΙΚΗ ΑΘΗΝΩΝ 
ΑΝΩΝΥΜΟΣ ΕΤΑΙΡΕΙΑ 

8 

099757704 

ΗΟΙΙδΕΜΑΒΚΕΤ ΑΝΩΝΥΜΗ 

ΕΤΑΙΡΕΙΑ ΕΜΠΟΡΙΑΣ ΕΙΔΩΝ 
ΟΙΚΙΑΚΗΣ ΧΡΗΣΕΩΣ ΕΠΙΠΛΩΝ ΚΑΙ 
ΕΙΔΩΝ ΕΣΤΙΑΣΗΣ 

9 

094081864 

Ιδδ ΕΑΟΙϋΤΥ δΕΒνίΟΕδ 

ΑΝΩΝΥΜΟΣ ΕΤΑΙΡΕΙΑ ΠΑΡΟΧΗΣ 
ΥΠΗΡΕΣΙΩΝ ΕΜΠΟΡΙΚΗ ΚΑΙ 
ΑΝΤΙΠΡΟΣΩΠΕΙΩΝ 

10 

090064864 

ΙΝΣΤΙΤΟΥΤΟ ΦΑΡΜΑΚΕΥΤΙΚΗΣ 
ΕΡΕΥΝΑΣ ΚΑΙ ΤΕΧΝΟΛΟΓΙΑΣ 
ΑΝΩΝΥΜΗ ΕΤΑΙΡΕΙΑ 

11 

094049864 

ΕΛΛΗΝΙΚΑ ΠΕΤΡΕΛΑΙΑ ΑΝΩΝΥΜΗ 
ΕΤΑΙΡΙΑ 

12 

998808114 

ΔΙΑΧΕΙΡΙΣΤΗΣ ΕΘΝΙΚΟΥ 
ΣΥΣΤΗΜΑΤΟΣ ΦΥΣΙΚΟΥ ΑΕΡΙΟΥ 
ΑΝΩΝΥΜΗ ΕΤΑΙΡΕΙΑ 

13 

094461418 

ΕΚΟ ΑΝΩΝΥΜΗ ΒΙΟΜΗΧΑΝΙΚΗ 

ΚΑΙ ΕΜΠΟΡΙΚΗ ΕΤΑΙΡΕΙΑ 
ΠΕΤΡΕΛΑΙΟΕΙΔΩΝ 

14 

094472918 

ΘΕ ΗΕΑΕΤΗΟΑΒΕ ΦΑΡΜΑΚΕΥΤΙΚΗ 
ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ 
ΕΤΑΙΡΕΙΑ 

15 

094532827 

ΔΙΑΧΕΙΡΙΣΤΗΣ ΕΛΛΗΝΙΚΟΥ 

ΔΙΚΤΥΟΥ ΔΙΑΝΟΜΗΣ ΗΛΕΚΤΡΙΚΗΣ 
ΕΝΕΡΓΕΙΑΣ ΑΕ 

16 

094157119 

ΙΝΤΡΑΚΟΜ ΑΝΩΝΥΜΗ ΕΤΑΙΡΙΑ 
ΤΗΛΕΠΙΚΟΙΝΩΝΙΑΚΩΝ ΛΥΣΕΩΝ 

17 

094014170 

ΑΤΤΙΟΑ ΒΑΝΚ ΑΝΩΝΥΜΗ 
ΤΡΑΠΕΖΙΚΗ ΕΤΑΙΡΕΙΑ 

18 

094014249 

ΑΛΦΑ ΤΡΑΠΕΖΑ ΑΝΩΝΥΜΟΣ 
ΕΤΑΙΡΕΙΑ ΑΙΡΗΑ ΤΡΑΠΕΖΑ Α Ε 

19 

094237943 

ΙΑΣΩ ΘΕΝΕΒΑΕ ΓΕΝΙΚΗ ΚΛΙΝΙΚΗ 
ΧΟΛΑΡΓΟΥ 

20 

098051722 

ΤΡΑΠΕΖΑ ΚΥΠΡΟΥ ΔΗΜΟΣΙΑ 
ΕΤΑΙΡΕΙΑ ΛΙΜΙΤΕΔ 

21 

999984630 

ΠΑΝΕΛΛΗΝΙΑ ΤΡΑΠΕΖΑ 

ΑΝΩΝΥΜΟΣ ΕΤΑΙΡΕΙΑ 

22 

094006030 

ΤΕΡΝΑ ΕΝΕΡΓΕΙΑΚΗ ΑΝΩΝΥΜΗ 
ΒΙΟΜΗΧΑΝΙΚΗ ΕΜΠΟΡΙΚΗ ΤΕΧΝΙΚΗ 
ΕΤΑΙΡΕΙΑ Α Ε 

23 

094229236 

ΙΟΝΙΟΣ ΑΝΩΝΥΜΗ ΤΕΧΝΙΚΗ 
ΕΜΠΟΡΙΚΗ ΒΙΟΜΗΧΑΝΙΚΗ ΚΑΙ 
ΤΟΥΡΙΣΤΙΚΗ ΕΤΑΙΡΕΙΑ 

24 

094282594 

ΗΕΕΙ-Αδ ΟΑΡΙΤΑΙ ΕΕΑ3ΙΝΘ 
ΑΝΩΝΥΜΗ ΕΤΑΙΡΙΑ 
ΧΡΗΜΑΤΟΔΟΤΙΚΩΝ ΜΙΣΘΩΣΕΩΝ 

25 

094014201 

ΤΡΑΠΕΖΑ ΕΘΝΙΚΗ ΤΗΣ ΕΛΛΑΔΟΣ 
ΑΝΩΝΥΜΗ ΕΤΑΙΡΕΙΑ 

26 

094457720 

ΘΕΩΝ ΑΙΣΘΗΤΗΡΕΣ ΑΕΒΕ 


Β. Στο παραπάνω Ελεγκτικό Κέντρο ανατίθεται η έκ¬ 
δοση των οικείων καταλογιστικών πράξεων, η βεβαίωση 
και είσπραξη των φόρων, τελών, εισφορών, προστίμων 
και λοιπών επιβαρύνσεων, η λήψη διασφαλιστικών μέ¬ 
τρων καθώς και κάθε άλλη οφειλόμενη ενέργεια που 
προβλέπεται από την κείμενη νομοθεσία, η λήψη όλων 
των προβλεπόμενων μέτρων είσπραξης σε βάρος των 
οφειλετών και των περιουσιακών στοιχείων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2015 

Ο Αναπληρωτής Γενικός Γραμματέας 
Δημοσίων Εσόδων 
ΙΩΑΝΝΗΣ ΜΠΑΚΑΣ 

-♦- 

Αριθμ. απόφ. 188/3/10.12.2015 (6) 

Τροποποίηση της με αριθμό 2170/2009 (Β 78) υπουργι¬ 
κής απόφασης «Εγκριση του Κανονισμού Οργάνω¬ 
σης Λειτουργίας και Διεξαγωγής του Αριθμολαχεί- 
ου ΚΙΝΟ της Ο.Π.Α.Π. Α.Ε.», όπως ισχύει. 

Η ΑΝΕΞΑΡΤΗΤΗ ΔΙΟΙΚΗΤΙΚΗ ΑΡΧΗ 
ΜΕ ΤΗΝ ΕΠΩΝΥΜΙΑ «ΕΠΙΤΡΟΠΗ ΕΠΟΠΤΕΙΑΣ ΚΑΙ 
ΕΛΕΓΧΟΥ ΠΑΙΓΝΙΩΝ (Ε.Ε.Ε.Π.)» 

Έχοντας υπόψη: 

α) Τις διατάξεις των άρθρων 16 έως και 23 του 
Ν. 3229/2004 (Α' 38) και των άρθρων 25 έως και 54 του 
Ν. 4002/2011 (Α' 180), όπως αυτές συμπληρώθηκαν και 
τροποποιήθηκαν με τις διατάξεις των παραγράφων 10 
έως και 26 του άρθρου 7 του Ν. 4038/2012 (Α' 14), τις 
διατάξεις των άρθρων 22 έως και 24 του Ν. 4141/2013 
(Α' 81), τις διατάξεις του άρθρου 74 του Ν. 4170/2013 
(Α' 163), τις διατάξεις του άρθρου 106 του Ν. 4209/2013 
(Α' 253), τις διατάξεις των άρθρων 34 και 35 του 
Ν. 4223/2013 (Α' 287), τις διατάξεις του άρθρου 22 του 
Ν. 4255/2014 (Α' 89), τις διατάξεις του άρθρου 173 του 
Ν. 4261/2014 (Α' 107) και συμπληρωματικά, τις διατάξεις 
του Ν. 3051/2002 (Α' 220) όπως ισχύει, 

β) Τις διατάξεις του άρθρου 27 του Ν. 2843/2000 
(Α' 219) όπως ισχύει. 

γ) Τη με αριθμό 56660/1679/22.12.2011 (Β' 2910) κοινή 
απόφαση Υπουργών Οικονομικών - Πολιτισμού και Του¬ 
ρισμού, με τίτλο «Πιστοποίηση έναρξης λειτουργίας της 
Επιτροπής Εποπτείας και Ελέγχου Παιγνίων (Ε.Ε.Ε.Π.)», 
όπως ισχύει. 

δ) Τη με αριθμό 133/2/3.12.2014 (Β' 3508) απόφαση της 
Ε.Ε.Ε.Π., με τίτλο «Εγκριση Κανονισμού Οργάνωσης, Δι¬ 
άρθρωσης και Λειτουργίας Υπηρεσιακών Μονάδων της 
Επιτροπής Εποπτείας και Ελέγχου Παιγνίων» όπως ισχύει. 

ε) Τη με αριθμό 2/36411/0004 (Υ.Ο.Δ.Δ. 385/29.05.2015) 
απόφαση του Υπουργού Οικονομικών με τίτλο Αποδοχή 
παραίτησης και διορισμός νέων μελών της Επιτροπής 
Εποπτείας και Ελέγχου Παιγνίων (Ε.Ε.Ε.Π.). 

στ) Τη με αριθμό 2167/2009 (Β' 78) υπουργική απόφαση 
με τίτλο «Γενικός Κανονισμός οργάνωσης, λειτουργίας και 
διεξαγωγής των παιχνιδιών της Ο.Π.Α.Π. Α.Ε.», όπως ισχύει. 


ζ) Τη με αριθμό 7905/2009 (Β' 430) υπουργική απόφαση 
με τίτλο «Εγκριση του Σχεδίου Κανονισμού Κληρώσεων 
των Παιχνιδιών της Ο.Π.Α.Π. Α.Ε.», όπως ισχύει. 

η) Τις διατάξεις της με αριθμό 2170/2009 (Β' 78) υπουρ¬ 
γικής απόφασης με τίτλο «Εγκριση του Κανονισμού Ορ¬ 
γάνωσης Λειτουργίας και Διεξαγωγής του Αριθμολα- 
χείου ΚΙΝΟ της Ο.Π.Α.Π. Α.Ε.», όπως ισχύει. 

0) Τη με αριθμό 168/4/30.7.2015 (Β' 1959) απόφαση 
της Ε.Ε.Ε.Π., με την οποία τροποποιήθηκε η με αριθμό 
2170/2009 (Β' 78) υπουργική απόφαση με τίτλο «Εγκριση 
του Κανονισμού Οργάνωσης Λειτουργίας και Διεξαγω¬ 
γής του Αριθμολαχείου ΚΙΝΟ της Ο.Π.Α.Π. Α.Ε.» (Β' 1959), 
όπως ισχύει. 

ι) Το με αριθμό πρωτοκόλλου Α/5924/24.11.2015 έγγρα¬ 
φο της ΟΠΑΠ Α.Ε. (αριθμός πρωτοκόλλου εισερχομένων 
ΠΡΠ12884251115) προς την Ε.Ε.Ε.Π., το οποίο κοινοποιή¬ 
θηκε στην Τριμελή Επιτροπή Ελέγχου της παραγράφου 
3Α του άρθρου 28 του Ν. 4002/2011 (Α' 180), με το οποίο 
αιτείται από την Ε.Ε.Ε.Π. την εκ νέου τροποποίηση του 
Κανονισμού ΚΙΝΟ. 

ια) Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο¬ 
λογισμού της Ε.Ε.Ε.Π. 

ιβ) Την από 7/12/2015 εισήγηση του Προέδρου της 
ΕΕΕΠ. 

ιγ) Τη συζήτηση που ακολούθησε, αποφασίζουμε: 

Τροποποιούμε τη με αριθμό 2170/2009 (Β' 78) υπουργι¬ 
κή απόφαση, με τίτλο «Εγκριση του Κανονισμού Οργά¬ 
νωσης Λειτουργίας και Διεξαγωγής του Αριθμολαχείου 
ΚΙΝΟ της Ο.Π.Α.Π. Α.Ε.», όπως ισχύει, ως ακολούθως: 

Το σημείο ι) της παραγράφου 1 της με αριθμό 
2170/2009 (Β' 78) υπουργικής απόφασης στο οποίο πε- 
ριγράφεται ο τύπος παιχνιδιού 3 επιλεγμένων αριθμών 
με ΚΙΝΟ ΒΟΝΙΙ3, αντικαθίσταται ως εξής: 

ι) Τύπος παιχνιδιού 3 επιλεγμένων αριθμών ΚΙΝΟ 
ΒΟΝυδ. 


ΚΑΤΗΓΟΡΙΕΣ 

ΣΩΣΤΟΙ ΑΡΙΘΜΟΙ 

ΣΥΝΤΕΛΕΣΤΕΣ 

ΑΠΟΔΟΣΗΣ 

1η 

3 

175,0 

2η 

2 

18,0 

3η 

1 

8,0 


Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2015 

Ο Πρόεδρος 
ΑΝΤΩΝΗΣ ΣΤΕΡΓΙΩΤΗΣ 
-♦- 

(7) 

Πραγματοποίηση υπερωριακής απασχόλησης έτους 2016 
υπαλλήλων του Γ ενικού Οργανισμού Εγγείων Βελτι¬ 
ώσεων (ΓΟΕΒ) Πεδιάδων Θεσσαλονίκης - Λαγκαδά. 

ΤΟ Δ.Σ. ΤΟΥ ΓΕΝΙΚΟΥ ΟΡΓΑΝΙΣΜΟΥ ΕΓΓΕΙΩΝ 
ΒΕΛΤΙΩΣΕΩΝ (ΓΟΕΒ) ΠΕΔΙΑΔΩΝ 
ΘΕΣΣΑΛΟΝΙΚΗΣ - ΛΑΓΚΑΔΑ 
(Αριθμ. συνεδρίασης 21, θέμα 3ο την 14-12-2015) 

Έχοντας υπόψη: 

1. Τη διάταξη του άρ. 1 παράγραφος Γ υποπαράγραφος 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1 περίπτωση 12 του Ν. 4093/2012 «Εγκριση Μεσοπρόθε¬ 
σμου Πλοίου Δημοσιονομικής Στρατηγικής 2013-2016 - 
Επείγοντα Μέτρα Εφαρμογής του Ν. 4046/2012 και του 
Μεσοπρόθεσμου Πλαισίου Δημοσιονομικής Στρατηγι¬ 
κής 2013-2016», σύμφωνα με το οποίο οι ΓΟΕΒ (όπως 
όλοι οι ΟΕΒ) από 1-1-2013 εφαρμόζουν αναλογικά τις 
διατάξεις του Β' κεφαλαίου (βαθμολόγιο - μισθολόγιο) 
του Ν. 4024/2011 «Συνταξιοδοτικές ρυθμίσεις, ενιαίο μι¬ 
σθολόγιο - βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012-2015». 

2. Την 2/85127/0022/22-11-2012 εγκύκλιο του Υπουργείου 
Οικονομικών με θέμα «Κοινοποίηση μισθολογικών δια¬ 
τάξεων» και ΑΔΑ: Β4Σ1Η-8Ξ6 για την περίπτωση 12 της 
υποπαραγράφου 1 της παραγράφου Γ του άρ. 1 του Ν. 
4093/2012. 

3. Τις διατάξεις της παρ. 1 του άρθρου 20 (υπερωριακή 
εργασία) του Ν. 4024/2011 οι οποίες τροποποιήθηκαν 
από την παρ. 1 του άρθρου 176 του Ν. 4261/2014 «Πρό¬ 
σβαση στη δραστηριότητα των πιστωτικών ιδρυμάτων 
και προληπτική εποπτεία πιστωτικών ιδρυμάτων και 
επιχειρήσεων (ενσωμάτωση της Οδηγίας 2013/36/ΕΕ), 
κατάργηση του ν. 3601/2007 και άλλες διατάξεις» (σχετι¬ 
κή η 2/41768/0022/20-5-2014 εγκύκλιος του ΓΛΚ με ΑΔΑ: 
ΒΙΙΩΗ-0ΗΠ). 

4. Την εισήγηση του Υποδιευθυντή του Οργανισμού 
στο θέμα 3ο (Πραγματοποίηση υπερωριακής απασχό¬ 
λησης έτους 2016 υπαλλήλων του Γ ενικού Οργανισμού 
Εγγείων Βελτιώσεων (ΓΟΕΒ) Πεδιάδων Θεσσαλονίκης - 
Λαγκαδά) της 21ης Συνεδρίασης του ΔΣ στις 14-12-2015 
και ιδίως το γεγονός ότι αυξημένες υπηρεσιακές ανά¬ 
γκες στον Οργανισμό -πέρα από την περίοδο λειτουρ¬ 
γικής αιχμής των έργων κατά την αρδευτική περίοδο 
κατά την οποία τα έργα λειτουργούν σε 24ωρη βάση 


αλλά και τις εν γένει εξαιτίας των οργανικών κενών- 
υπάρχουν και για την κάλυψη των αναγκών στράγγισης 
των γύρω περιοχών και υδροδότησης του μείζονος πο- 
λεοδομικού συγκροτήματος της Θεσσαλονίκης από τα 
έργα αρμοδιότητας μας (αντικείμενα για τα οποία ο 
ΓΟΕΒ λειτουργεί όλες τις ημέρες του έτους). 

5. Το γεγονός ότι η απόφαση αυτή δε συνεπάγεται 
επιβάρυνση του κρατικού προϋπολογισμού καθώς οι πό¬ 
ροι των ΟΕΒ προέρχονται από ανταποδοτικές εισφορές 
των ωφελουμένων (άρθρο 15 του Ν.Δ. 3881/1958 «Περί 
Έργων Εγγείων Βελτιώσεων») έπειτα από διαλογική συ¬ 
ζήτηση ομόφωνα αποφασίζει: 

α) Την πραγματοποίηση υπερωριακής απασχόλησης 
εντός του 2016, σύμφωνα με το άρ. 20§1 του Ν. 4024/2011 
όπως ισχύει μετά την τροποποίηση από το άρ. 176 του 
Ν. 4261/2014. 

Ειδικότερα, η υπερωριακή απασχόληση, πέραν των 
ωρών της υποχρεωτικής εργασίας, αφορά σε δώδεκα 
(12) τακτικούς υπαλλήλους, για το χρονικό διάστημα 
από 1/1/2016 έως 31/12/2016 και χίλιες εκατόν δέκα (1110) 
ώρες συνολικά, κατ’ ανώτατο όριο. 

β) Αρμόδιο όργανο για την αναγκαιότητα πραγμα¬ 
τοποίησης υπερωριακής απασχόλησης στις επιμέρους 
οργανικές μονάδες καθίσταται ο Υποδιευθυντής κατόπιν 
αιτιολογημένης εισήγησης των οικείων Προϊσταμένων 
και για την παρακολούθηση της υλοποίησής της, εντός 
των ορίων του εγκεκριμένου προϋπολογισμού έτους 
2016, το οικονομικό τμήμα του Οργανισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Δεκεμβρίου 2015 

Ο Πρόεδρος 
ΣΤΕΛΙΟΣ ΜΕΣΣΗΣ 

